Franka Potente
Franka Potente (vācu: Franka Potente, dzimusi 1974. gada 22. jūlijā) ir Vācijas aktrise. Savu kinodebiju piedzīvojusi kinokomēdijā Nach Fünf im Urwald (1995). Starptautisku atpazīstamību ieguvusi, attēlojot galveno lomu eksperimentālajā filmā "Lolas skrējiens", par ko viņa saņēma Bambi balvu kā labākā aktrise. Potentes pirmā Holivudas filma bija 2001. gada kriminālfilma "Kokaīns" (Blow). Attēlojusi lomas filmās "Borna personības noslēpums" (2002) un "Borna pārspēks" (2004). Piedalījusies arī tādās filmās kā Anatomie (2000), Der Krieger und die Kaiserin (2000), Creep (2004), Romulus, My Father (2007), Che (2008), "Ļaunuma izsaukšana 2" (2016) un Muse (2017).